
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 16 

11 Ιανουάριου 2013 


ΔΙΑΚΗΡΥΞΕΙΣ 


(ΐ) 

ΝΟΜΟΣ ΑΤΤΙΚΗΣ 


Αριθμ. 270 

Ο Δήμος Κρωπίας, διακηρύττει ότι: 

Θα γίνει ανοικτός διεθνής διαγωνισμός για την «Προ¬ 
μήθεια καυσίμων κίνησης, πετρελαίου θέρμανσης και 
ελαιολιπαντικών 2013». 

Ο τύπος σύμβασης είναι σύμβαση ανάθεσης προμή¬ 
θειας. 

Παράδοση εντός των Διοικητικών ορίων του Δήμου 
Κρωπίας. 

Τα προϊόντα που ζητούνται είναι τα αναφερόμενα 
στον Προϋπολογισμό και στο Τιμολόγιο της υπ’ αριθμ. 
ΤΥ/54/2012 Μελέτης που αποτελούν αναπόσπαστο τμή¬ 
μα των Όρων Διακήρυξης. 

Γίνονται δεκτές προσφορές για ένα ή περισσότερα 
τμήματα. Εναλλακτικές προσφορές δεν γίνονται δεκτές. 
Αντιπροσφορές δε γίνονται δεκτές. 

Για την σύνταξη των τεχνικών προδιαγραφών έχει 
γίνει χρήση των αντίστοιχων προτύπων όπου αυτό είναι 
δυνατό. 

Ο χρόνος παράδοσης δε θα υπερβαίνει τη χρονική 
διάρκεια των δώδεκα (12) μηνών από την ημερομηνία 
υπογραφής της σύμβασης. 

Έγγραφα και λοιπές πληροφορίες θα δίνονται από 
το σημείο που αναφέρεται στην προμετωπίδα του πα¬ 
ρόντος εγγράφου. 

Προσφορές θα γίνονται δεκτές μέχρι την Δευτέρα 11 
Φεβρουάριου 2013 ώρα 10:30 π.μ, στο σημείο που ανα- 
φέρεται στην προμετωπίδα του παρόντος εγγράφου. 

Επίσημη γλώσσα διεξαγωγής του διαγωνισμού γρα¬ 
πτή και προφορική ορίζεται η ελληνική. Τα αλλοδαπά 
έγγραφα συνοδεύονται από επίσημη μετάφρασή τους 
στην ελληνική γλώσσα. Τεχνικοί όροι είναι δυνατό να 
αναφέρονται και στην αγγλική. Περισσότερες πληρο¬ 
φορίες δίνονται στους αναλυτικούς όρους Διακήρυξης. 

Στην αποσφράγιση των προσφορών μπορούν να πα- 
ρευρίσκονται οι διαγωνιζόμενοι ή νόμιμοι εκπρόσωποί 
τους με στοιχεία ταυτοποίησης 

Η αποσφράγιση των προσφορών θα γίνει την Δευτέρα 
11 Φεβρουάριου 2013 ώρα 10:30 π.μ, στο σημείο που ανα- 
φέρεται στην προμετωπίδα του παρόντος εγγράφου. 


Εγγύηση συμμετοχής στο διαγωνισμό σε ποσοστό 
5%, συμπεριλαμβανομένου του ΦΠΑ 23%, επί της συνο¬ 
λικής προϋπολογισθείσης από την υπηρεσία δαπάνης. 
Περισσότερες πληροφορίες δίνονται στο Αρθρο 13 των 
αναλυτικών όρων Διακήρυξης. 

Η συνολική δαπάνη έχει προϋπολογισθεί ενδεικτικά 
κατά ανώτατο όριο στο ποσό των 466.813,55 ευρώ (€) 
πλέον ΦΠΑ 23%, ήτοι 574.180,67 €. Η χρηματοδότηση της 
προμήθειας του τίτλου θα γίνει από πόρους του Δήμου. 

Δικαίωμα συμμετοχής έχουν όλοι οΓΕλληνες και αλ¬ 
λοδαποί πολίτες, τα ημεδαπά και αλλοδαπά νομικά 
πρόσωπα, οι συνεταιρισμοί, οι ενώσεις - κοινοπραξίες 
κλπ εφόσον πληρούν τους όρους στα αντίστοιχα Αρθρα 
των αναλυτικών όρων Διακήρυξης. 

Προσόντα και δικαιολογητικά συμμετοχής, αναφέρο- 
νται στο άρθρο 7 των αναλυτικών όρων Διακήρυξης. 

Η ισχύς των προσφορών, ανεξάρτητα απ’ οποιαδήποτε 
αιτία, είναι εκατόν είκοσι ημερολογιακές ημέρες από 
την επομένη της ημέρας του διαγωνισμού. 

Κριτήριο κατακύρωσης είναι η μεγαλύτερη ποσοστιαία έκ¬ 
πτωση για τα καύσιμα κίνησης και το πετρέλαιο θέρμανσης 
και η χαμηλότερη τιμή προσφοράς για τα ελαιολιπαντικά. 

Φορέας αρμόδιος για τις διαδικασίες προσφυγής είναι 
η Οικονομική Επιτροπή του Δήμου Κρωπίας 

Ημερομηνία παραλαβής από την Υπηρεσία Επισήμων 
Εκδόσεων των ΕΚ. 27/12/2012 

Ημερομηνία αποστολής της προκήρυξης στον Ελλη¬ 
νικό τύπο 09/01/2013 

Κορωπί, 7 Ιανουάριου 2013 
Ο Δήμαρχος 
ΔΗΜΗΤΡΙΟΣ Ν. ΚΙΟΥΣΗΣ 

-♦- 

( 2 ) 

ΔΗΜΟΣ ΠΥΔΝΑΣ-ΚΟΛΙΝΔΡΟΥ 
Αριθμ. 264 

Ο Δήμος Πύδνας - Κολινδρού, Πιερίας διακηρύσσει 
την με ανοικτή δημοπρασία επιλογή αναδόχου για την 
κατασκευή του έργου «ΑΠΟΧΕΤΕΥΣΗ ΜΕΘΩΝΗΣ ΚΑΙ 
ΝΕΑΣ ΑΓΑΘΟΥΠΟΛΗΣ» προϋπολογισμού δημοπράτησης 
7.863.784,00 ευρώ (με Φ.Π.Α. και αναθεώρηση) που θα 
διεξαχθεί σύμφωνα με τις διατάξεις του Ν. 3669/2008, 
και καλεί τους ενδιαφερομένους εργολήπτες να υπο¬ 
βάλλουν προσφορά για την ανάδειξη αναδόχου κατα¬ 
σκευής του ως άνω έργου. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ΑΝΑΘΕΤΟΥΣΑ ΑΡΧΗ: 

Δήμος Πύδνας - Κολινδρού, Αιγίνιο Πιερίας, Ταχ.Κωδ.: 
60300, Τηλ· 2353350122-129, Ραχ: 2353022990, θ-σιαίΙ: 
3ί9ίηίο@οΙθηθΙ·9Γ, Πληροφορίες: Λούρος Κων/νος. 

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ: 

Το αντικείμενο του έργου περιλαμβάνει την κατασκευή 
δικτύου αποχέτευσης ακαθάρτων των Τ.Κ. Μεθώνης και 
Νέας Αγαθούπολης, καθώς και τη κατασκευή εξωτερι¬ 
κών δικτύων μεταφοράς βαρυτικών και καταθλιπτικών, 
για τη μεταφορά των λυμάτων, 

ΠΡΟΫΠΟΛΟΓΙΣΜΟΣ: 

Ο συνολικός προϋπολογισμός Μελέτης / Υπηρεσίας 
του έργου ανέρχεται σε 7.863.784,00 (Ακέραια) Ευρώ 
και αναλύεται σε: 

• Δαπάνη Εργασιών: 4.825.926,59€ 

• Γενικά έξοδα και Οφελος εργολάβου (Γ.Ε.+Ο.Ε.): 
868.666,79 € 

• Απρόβλεπτα (ποσοστού 9% επί της δαπάνης εργα¬ 
σιών και του κονδυλίου Γ.Ε.+Ο.Ε.) που αναλώνονται σύμ¬ 
φωνα με τους όρους του άρθρου 57 παρ. 3 ν. 3669/08: 
512.513,40 € 

• Αναθεώρηση: 186.213,20 € 

• Φόρος Προστιθέμενης Αξίας 23%: 1.470.463.60€ 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ: 

Α. Δικαίωμα συμμετοχής έχουν: 

Α.1. Μεμονωμένες εργοληπτικές επιχειρήσεις, οι οποί¬ 
ες: 

α. Είναι εγγεγραμμένες στο Μητρώο Εργοληπτικών 
Επιχειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
στις κατηγορίες έργων και τις τάξεις, όπως ορίζεται 
παρακάτω: 

• Υδραυλικά (κύρια κατηγορία, ενδεικτικού προϋπο¬ 
λογισμού 6.207.106,78€) 4ης ή 5ης ή 6ης (εντός Νομού 
Πιερίας ή 2η επιλογή ο Νομός Πιερίας) 

β. Προέρχονται από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.Ε.Π., είτε 

γ. Προέρχονται από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Α.2 Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 16 
παρ. 7 του ν. 3669/08 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

Α.3. Κοινοπραξίες εργοληπτικών επιχειρήσεων για την 
κάλυψη των διάφορων κατηγοριών των εργασιών του 
έργου υπό τους όρους της παρ. 3 του άρθρου 16 του 
ν. 3669/08. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 


προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

Α.4. Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 
16 του ν. 3669/08 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων 

ΠΑΡΟΧΗ ΑΣΦΑΛΕΙΑΣ ΚΑΙ ΕΓΓΥΗΣΕΙΣ ΠΟΥ ΑΠΑΙΤΟΥΝΤΑΙ: 

1. Εγγύηση συμμετοχής 124.143,00 ΕΥΡΩ (ποσοστό 2% 
επί του προϋπολογισμού της υπηρεσίας, χωρίς αναθε¬ 
ώρηση και Φ.Π.Α.). Χρόνος ισχύος τουλάχιστον 9 μήνες 
και 30 ημέρες. 

2. Εγγύηση καλής εκτέλεσης 310.356,00 Ευρώ (ποσο¬ 
στό 5% επί του προϋπολογισμού της υπηρεσίας, χωρίς 
αναθεώρηση και Φ.Π.Α.). Σε περίπτωση που το ποσοστό 
έκπτωσης που πρόσφερε στο διαγωνισμό ο ανάδοχος 
είναι μεγαλύτερο του νομίμου ορίου 12%, υποχρεούται 
να προσκομίσει για την υπογραφή της σύμβασης επι¬ 
πλέον πρόσθετη εγγύηση καλής εκτέλεσης, σύμφωνα 
με τα οριζόμενα στην παράγραφο 2 του άρθρου 35 του 
ν. 3669/08, το ύψος της οποίας μπορεί να φτάσει και 
το 35% του προϋπολογισμού. Σε περίπτωση αναδόχου 
κοινοπραξίας, οι εγγυήσεις καλής εκτέλεσης είναι πά¬ 
ντοτε κοινές υπέρ όλων των μελών της, όπως ορίζεται 
στο άρθρο 39 παρ. 1 του ν. 3669/08. 

Οι εγγυήσεις υποβάλλονται ως εγγυητικές επιστολές 
πιστωτικών ιδρυμάτων ή άλλων νομικών προσώπων που 
λειτουργούν νόμιμα στα κράτη μέλη της Ευρωπαϊκής 
Ένωσης και έχουν σύμφωνα με τα ισχύοντα το δικαί¬ 
ωμα αυτό. 

ΚΥΡΙΟΤΕΡΟΙ ΟΡΟΙ ΧΡΗΜΑΤΟΔΟΤΗΣΗΣ ΚΑΙ ΠΛΗΡΩ¬ 
ΜΗΣ: 

Το έργο συγχρηματοδοτείται από την Ευρωπαϊκή 
Ένωση (ΕΤΠΑ) και Εθνικούς Πόρους και υπόκειται στις 
κρατήσεις που προβλέπονται για τα έργα αυτά, περι- 
λαμβανομένης και της κράτησης 6%ο του άρθρου 27 παρ. 
34-37 του Ν. 2166/93 (Φ.Ε.Κ. 137 Α'/24-8-93). 

Τα γενικά έξοδα, όφελος κ.λ.π. του Αναδόχου και οι 
επιβαρύνσεις από φόρους, δασμούς κ.λ,π. καθορίζονται 
στο αντίστοιχο άρθρο της Ε.Σ.Υ. Ο Φ.Π.Α. βαρύνει τον 
Κύριο του Έργου. 

Οι πληρωμές θα γίνονται σύμφωνα με το άρθρο 53 
του ν. 3669/08. Η πληρωμή του εργολαβικού τιμήματος 
θα γίνεται σε ΕϋΒΟ. 

Προβλέπεται η χορήγηση προκαταβολής στον ανάδο- 
χο μέχρι πέντε τοις εκατό (5%) του αρχικού συμβατικού 
αντικειμένου, για δαπάνες πρώτων εγκαταστάσεων, με¬ 
λέτες και άλλα έξοδα εκκίνησης του έργου σύμφωνα 
με το άρθρο 51 του Ν. 3669/08 και το άρθρο 242 παρ. 3 
του ν. 4072/2012. 

Δεν προβλέπεται η πληρωμή πριμ στην παρούσα σύμ¬ 
βαση. 

ΚΡΙΤΗΡΙΟ ΑΝΑΘΕΣΗΣ: 

Κριτήριο για την ανάθεση της σύμβασης είναι η χα¬ 
μηλότερη τιμή, όπως ειδικότερα ορίζεται στο άρθρο 
26 του ν. 3669/08. 

ΣΥΜΒΑΤΙΚΑ ΤΕΥΧΗ ΚΑΙ ΣΥΜΠΛΗΡΩΜΑΤΙΚΑ ΕΓΓΡΑ¬ 
ΦΑ - ΤΡΟΠΟΣ ΑΠΟΚΤΗΣΗΣ: 



ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

Παραλαμβάνονται από τον Δήμο Πύδνας - Κολινδρού, 
Αιγίνιο Πιερίας, Ταχ.Κωδ.: 60300, Τηλ.: 2353350122, Γεχ: 
2353022990, θ-πιαίΙ: 3ί9ίηίο@οΙθηθ1.9Γ, Πληροφορίες: Λού¬ 
ρος Κων/νος, μέχρι τις 13/03/2013 όλες τις εργάσιμες 
ημέρες και ώρες 09:00 -14:30, με την καταβολή ποσού 
60 ευρώ, εκτός αν ο ενδιαφερόμενος αναλάβει με δα¬ 
πάνη και επιμέλειά του την αναπαραγωγή. 

ΠΡΟΘΕΣΜΙΑ ΛΗΞΗΣ ΤΗΣ ΠΡΟΘΕΣΜΙΑΣ ΠΑΡΑΛΑΒΗΣ 
ΤΩΝ ΠΡΟΣΦΟΡΩΝ: 

Η δημοπρασία θα διεξαχθεί την Τρίτη 19-03-2013 και 
ώρα 10:00 στον Δήμο Πύδνας - Κολινδρού, Αιγίνιο Πιε¬ 
ρίας, Δημαρχείο, Αίθουσα Δημοτικού Συμβουλίου. 

ΓΛΩΣΣΕΣ ΠΟΥ ΜΠΟΡΟΥΝ ΝΑ ΧΡΗΣΙΜΟΠΟΙΗΘΟΥΝ 
ΣΤΗΝ ΠΡΟΣΦΟΡΑ: 

Επίσημη γλώσσα της διαδικασίας είναι η Ελληνική και 
όλα τα στοιχεία αυτής, καθώς και κάθε έγγραφο της 
Υπηρεσίας, θα είναι συντεταγμένα στην Ελληνική γλώσ¬ 
σα ή θα συνοδεύονται από νόμιμη ελληνική μετάφραση. 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ: Εννέα (9) μήνες από 
την ημερομηνία υποβολής των προσφορών. 

Ημερομηνία αποστολής Προκήρυξης Σύμβασης στην 
Επίσημη Εφημερίδα της Ευρωπαϊκής Ένωσης: 9 Ιανου¬ 
άριου 2013. 

Αιγίνιο, 9 Ιανουάριου 2013 

Ο Δήμαρχος 

ΕΥΑΓΓΕΛΟΣ Γ. ΠΟΛΥΖΟΣ 

-♦- 

(3) 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ 
Αριθμ. οικ. 820/278 

Η Περιφέρεια Ιονίων Νήσων προκηρύσσει δημόσιο ανοι¬ 
κτό διαγωνισμό με έγγραφες και σφραγισμένες προσφο¬ 
ρές και κριτήριο κατακύρωσης την χαμηλότερη τιμή σε 
ευρώ, για την ανάθεση υλοποίησης του έργου «Σίτιση 
και διανομή τροφίμων σε παιδιά ευπαθών κοινωνικών 
ομάδων της ΠΕ Κέρκυρας, συνολικού προϋπολογισμού 
150.000,00 ευρώ, συμπεριλαμβανομένου του ΦΠΑ» (απόφ. 
Οικ. Επιτροπής Ι.Ν. 833-35/20-12-2012/ΑΔΑ: ΒΕΦΙ7ΛΕ-7ΗΧ). 

Ο διαγωνισμός θα διενεργηθεί την Τετάρτη, 13-02-2013 
και ώρα 10:00 στο ισόγειο του καταστήματος της ΠΕ 
Κέρκυρας, Σαμάρα 13, Κέρκυρα 49100. 

Η κατάθεση των προσφορών θα γίνει μέχρι την Τρίτη, 
12-02-2013 και ώρα 14:30 (λήξη προσφορών) στο κατά¬ 
στημα της ΠΕ Κέρκυρας, Σαμάρα 13, Κέρκυρα 49100, στη 
Διεύθυνση Γραμματείας (2ος όροφος), για την Περιφέ¬ 
ρεια Ιονίων Νήσων, Γ ενική Διεύθυνση Εσωτ. Λειτουργίας, 
Διεύθυνση Οικονομικού, Τμήμα Προμηθειών. 

Κέρκυρα, 8 Ιανουάριου 2013 

Ο Πρόεδρος της Οικονομικής Επιτροπής 
ΣΠΥΡΟΥ ΣΠΥΡΙΔΩΝ 

-♦- 

(4) 

ΠΕΡΙΦΕΡΕΙΑ ΚΡΗΤΗΣ 
ΝΟΜΟΣ ΛΑΣΙΘΙΟΥ 

ΔΗΜΟΣ ΑΓΙΟΥ ΝΙΚΟΛΑΟΥ 

Αριθμ. 336 

Ο Δήμος Αγίου Νικολάου διακηρύσσει ότι εκτίθεται 
σύμφωνα με τις διατάξεις του ΕΚΠΟΤΑ (ΥΑ 11389/ΦΕΚ 


185/τ.Β'/23-3-93) σε πρόχειρο διαγωνισμό, με κριτήριο 
κατακύρωσης τη χαμηλότερη προσφορά, η προμήθεια 
με τίτλο: «ΠΡΟΜΗΘΕΙΑ ΓΑΛΑΤΟΣ» προϋπολογισθείσας 
συνολικής δαπάνης 30.147,13 ευρώ (26.678,88 πλέον 
3.468,25 ΦΠΑ 13%). 

Ο διαγωνισμός θα γίνει στο Δημοτικό κατάστημα 
Αγίου Νικολάου, οδός Γουρνιών 13, την 17-01-13 ημέρα 
Πέμπτη και ώρα 11:00 έως 12:00. 

Στο διαγωνισμό για την υποβολή των προσφορών 
γίνονται δεκτοί φυσικά πρόσωπα γραμμένα στα οικεία 
μητρώα του άρθρου 7 του ΕΚΠΟΤΑ, συνεταιρισμοί και 
ενώσεις προμηθευτών. 

Οι ανωτέρω υποβάλλουν μαζί με την προσφορά τους 
πιστοποιητικό περί εγγραφής στα μητρώα αυτά. 

Εγγύηση συμμετοχής ορίζεται σε 1.507,36 ευρώ και 
κατατίθεται με γραμμάτιο του Ταμείου Παρακαταθη¬ 
κών και Δανείων ή εγγυητική επιστολή αναγνωρισμένης 
Τ ραπέζης. 

Λεπτομέρειες των όρων διακήρυξης και τεχνικών προ¬ 
διαγραφών για τα προς προμήθεια είδη βρίσκονται στα 
γραφεία του Δήμου και οι ενδιαφερόμενοι μπορούν να 
ενημερώνονται τις εργάσιμες ημέρες και ώρες στο τη¬ 
λέφωνο 28410-89924, 28410-89934. 

Αγιος Νικόλαος, 7 Ιανουάριου 2013 
Ο Δήμαρχος 

ΔΗΜΗΤΡΗΣ I. ΚΟΥΝΕΝΑΚΗΣ 
-♦- 

(5) 

ΔΗΜΟΣ ΕΛΛΗΝΙΚΟΥ - ΑΡΓΥΡΟΥΠΟΛΗΣ 
Αριθμ. 556 

Ο Δήμος Αργυρούπολης προκηρύσσει ανοικτό δια¬ 
γωνισμό με σφραγισμένες προσφορές και με κριτήριο 
τη χαμηλότερη τιμή, για την ανάθεση της ΑΣΦΑΛΙΣΗΣ 
ΟΧΗΜΑΤΩΝ ΓΙΑ ΤΟ ΕΤΟΣ 2013. 

1. Αναθέτουσα αρχή: Δήμος Ελληνικού - Αργυρούπο¬ 
λης. 

2. Διαδικασία διεξαγωγής διαγωνισμού: Ανοικτός δια¬ 
γωνισμός με σφραγισμένες προσφορές και με κριτήριο 
για την ανάθεση της σύμβασης τη χαμηλότερη τιμή 
σε ευρώ. 

3. Ισχύουσες διατάξεις: Ν. 3852/2010, Ν. 3463/2006, άρ¬ 
θρο 83 του Ν. 2362/95, π.δ. 28/1980 (ΦΕΚ11 Α'), απόφαση 
35130/739/9.8.10 Υπ. Οικονομικών 

4. Τόπος εκτέλεσης: Δημαρχείο Δήμου Ελληνικού - 
Αργυρούπολης, Λ. Κύπρου 68 Αργυρούπολη Αττικής ΤΚ 
16452 ΕΛΛΑΣ. 

5. Ημερομηνία, ώρα: Τρίτη 22/1/2013,10:00 π.μ. 

6. Αντικείμενο σύμβασης: Ασφάλιση των οχημάτων 
του Δήμου Ελληνικού-Αργυρούπολης για το έτος 2013, 
(επιβατηγών, φορτηγών, απορριμματοφόρων, λεωφο¬ 
ρείων μηχανημάτων και δικύκλων). 

7. Ενδεικτικός προϋπολογισμός: 81.300,00 πλέον Φ.Π.Α.. 

8. Διάρκεια σύμβασης: Ένα έτος από την υπογραφή 
της σύμβασης. 

9. Λήψη τευχών διαγωνισμού και αποστολής προσφο¬ 
ρών: Γ ραφείο Προμηθειών του Δήμου Ελληνικού-Αρ- 
γυρούπολης, Λ. Κύπρου, τηλ. 2132018700, 2132018748. 
Η διάθεση των τευχών θα γίνεται κατά τις εργάσιμες 
ημέρες και ώρες. 

10. Ηλεκτρονική Διεύθυνση: Ηΐ1:ρ://λΛΛΛΛΛ/.βΙΙ ίπϊΙ<ο-3Γ9γτουροΙί- 9 Γ. 

11. Γλώσσα σύνταξης προσφορών: ελληνική 

12. Εγγυήσεις: Εγγύηση συμμετοχής,κατά τους όρους 
του άρθρου 15 του π.δ. 28/1980, που ανέρχεται σε πο¬ 
σοστό 3% επί της προϋπολογισθείσας δαπάνης μη συ¬ 
μπεριλαμβανομένου του Φ.Π.Α. 

13. Ισχύς προσφορών: έξι (6) μήνες από την επόμενη 
ημέρα της διενέργειας του διαγωνισμού. 

Αργυρούπολη, 7 Ιανουάριου 2013 

Ο Δήμαρχος 

ΧΡΗΣΤΟΣ ΚΟΡΤΖΙΔΗΣ 

-♦- 

( 6 ) 

ΝΟΣΗΛΕΥΤΙΚΟ ΙΔΡΥΜΑ 
ΜΕΤΟΧΙΚΟΥ ΤΑΜΕΙΟ ΣΤΡΑΤΟΥ Ν.Ι.Μ.Τ.Σ 

Αριθμ. Διακήρυξης: 23/2012 

1. Ανακοινώνουμε ότι, το Νοσηλευτικό Ίδρυμα Μ.Τ.Σ, 
με την υπ’ αριθμ. 23/2012 διακήρυξη προκηρύσσει ότι θα 
διενεργηθεί Διεθνής Δημόσιος Επαναληπτικός Ανοιχτός 
Διαγωνισμός με σφραγισμένες προσφορές σύμφωνα με 
τις διατάξεις του ΠΔ. 118/07, για την ανάδειξη αναδόχου 
καθαριότητας του Ν.Ι.Μ.Τ.Σ. 

2. Η δαπάνη για την προμήθεια της δημοπρατούμε- 
νης υπηρεσίας, θα βαρύνει τον Κ.Α.Ε 0845 των προϋ¬ 
πολογισμών του Ιδρύματος, για τα οικονομικά έτη ως 
ακολούθως: 

α. Το έτος 2013 το ποσό του 1.586.700,00 ευρώ. 

β. Το έτος 2014 το ποσό του 1.586.700,00 ευρώ. 

γ. Το έτος 2015 το ποσό του 793.350,00 ευρώ. 

3. Η σύμβαση που θα υπογραφή θα έχει διάρκεια δυο 
έτη και έξι μήνες (2'/ 2 ) με δυνατότητα του Ιδρύματος 
να την παρατείνει μονομερώς για ένα (1) ακόμη έτος, 
εφόσον έχουν αναφερθεί λεπτομερώς τα δικαιώματα 
προαίρεσης και η αξία της πιθανής επέκτασης της σύμ¬ 
βασης έχει υπολογιστεί στον αρχικό προϋπολογισμό. 
Παράταση πέραν της προαναφερόμενης και επιπλέον 
έξι μήνες (6) μόνον μετά από γραπτή συναίνεση του 
αναδόχου. 

4. Η αίτηση θα είναι γραμμένη στην Ελληνική γλώσ¬ 
σα, ο κυρίως φάκελος προσφορά θα συνοδεύεται με 
τα δικαιολογητικά που αναφέρονται στο Π.Δ. 118/2007, 
καθώς και τους Ειδικούς Όρους Συμφωνιών του Ν.Ι.Μ.Τ.Σ. 

Ημερομηνία λήξης υποβολής προσφορών: 27/02/2013. 

Ημερομηνία αποσφράγισης προσφορών: 28/02/2013. 

Ημερομηνία δημοσίευσης στο ΦΕΚ: 21/12/2012. 

Ημερομηνία δημοσίευσης στον Ελληνικό Ημερήσιο 
Τύπο: 22/12/2012. 

5. Η διακήρυξη θα δημοσιευθεί στην επίσημη εφημερί¬ 
δα της Ευρωπαϊκής'Ενωσης, στο πρόγραμμα «ΔΙΑΥΓΕΙΑ» 
όπως και στην ιστοσελίδα του Ιδρύματος. 

6. Αντίτυπα της διακήρυξης καθώς και σχετικές πλη¬ 
ροφορίες, μπορούν οι ενδιαφερόμενοι να ζητούν όλες 
τις εργάσιμες ημέρες από ώρες 08:30 έως 13:30, στο 
Γ ραφείο Προμηθειών του 2ου ορόφου κτιρίου Διοίκησης 
του Ν.Ι.Μ.Τ.Σ, οδός Μονής Πετράκη 12, τηλ 210 7288170. 

Αθήνα, 19 Δεκεμβρίου 2012 

Ο Γ ενικός Διευθυντής 
ΚΩΝ/ΝΟΣ ΤΕΓΟΣ 


(7) 

ΝΟΜΟΣ ΑΤΤΙΚΗΣ 

Ν.Π.Δ.Δ. ΟΡΓΑΝΙΣΜΟΣ ΠΟΛΙΤΙΣΜΟΥ 
ΑΘΛΗΤΙΣΜΟΥ ΚΑΙ ΝΕΟΛΑΙΑΣ 
ΔΗΜΟΥ ΑΘΗΝΑΙΩΝ 

Αριθμ. 203 

Ο Οργανισμός Πολιτισμού Αθλητισμού και Νεολαίος 
Δήμου Αθηναίων (Ο.Π.Α.Ν.Δ.Α.), προκηρύσσει: 

Πρόχειρο Μειοδοτικό Διαγωνισμό με σφραγισμένες 
προσφορές συμπλήρωση τιμολογίου για την «ΑΜΕΣΗ 
ΑΠΟΚΑΤΑΣΤΑΣΗ ΒΛΑΒΩΝ Η/Μ ΕΓΚΑΤΑΣΤΑΣΕΩΝ ΤΟΥ 
ΟΠΑΝΔΑ», σύμφωνα με τις Τεχνικές προδιαγραφές και 
τους όρους που υπάρχουν στην μελέτη της Διεύθυνσης 
των Τεχνικών Υπηρεσιών του Οργανισμού Πολιτισμού 
Αθλητισμού και Νεολαίας του Δήμου Αθηναίων και θα 
διεξαχθεί στις 18/1/2013 ημέρα Παρασκευή και ώρα 13:00 
ως 13:30, σύμφωνα με τις διατάξεις του Π.Δ. 28/1980, 
Ν. 3463/06. 

• Η επιλογή του αναδόχου θα γίνει σύμφωνα με τη 
χαμηλότερη τιμή. 

• Στο διαγωνισμό γίνονται δεκτοί αναγνωρισμένοι 
επαγγελματίες οι οποίοι ασχολούνται με το αντικείμενο 
και παρέχουν εγγυήσεις για την σωστή εκτέλεση του 
έργου. 

• Βασικοί όροι συμμετοχής των υποψηφίων: 

α. Εγγυητική επιστολή συμμετοχής στον διαγωνισμό 
ορίζεται σε 2.782,00€, ποσοστό 5% του ενδεικτικού 
προϋπολογισμού συμπεριλαμβανομένου ΦΠΑ 23% και 
βεβαιώνεται με την προσκόμιση γραμματίου ίσου ποσού 
του ΤΠΚΔ, ή εγγυητικής επιστολής αναγνωρισμένης 
Τράπεζας, ή του ΤΣΜΕΔΕ που να έχει συνταχθεί σύμ¬ 
φωνα με τον τρόπο που ισχύει στο Δημόσιο. 

β. βεβαίωση εγγραφής του στο οικείο Επιμελητήριο 
ή την επαγγελματική οργάνωση στην οποία πρέπει να 
ανήκει, εκδόσεως το πολύ εντός του τελευταίου εξα¬ 
μήνου πριν την ημερομηνία του διαγωνισμού (άρθρο 17 
παρ. 2 του Π.Δ. 28/80). 

γ. Φάκελο σφραγισμένο, περιέχοντα την προσφορά, 
πάνω στην οποία επικολλάται το ανάλογο προς τον 
Προϋπολογισμό ένσημο του ΤΣΜΕΔΕ και χαρτόσημο. Ο 
φάκελος θα γράφει εξωτερικά: ονοματεπώνυμο, πατρώ¬ 
νυμο, και την διεύθυνση του διαγωνιζομένου. 

δ. Στοιχεία που να αποδεικνύουν εμπειρία του συμμε- 
τέχοντος σε παρόμοιες εργασίες (π.χ. βεβαιώσεις κ.λπ.). 

ε. Υπεύθυνη δήλωση του Ν. 1599/1986 ότι: 

1. έλαβε πλήρη γνώση των όρων του παρόντος και 
τους αποδέχεται ανεπιφύλακτα και 

2. δεν έχει αποκλεισθεί η συμμετοχή του από διαγω¬ 
νισμούς των Ο.Τ.Α. 

στ. Διαγωνιζόμενο νομικό πρόσωπο, πρέπει να προ¬ 
σκομίσει πιστοποιητικό αρμόδιας δικαστικής ή διοικη¬ 
τικής αρχής, ότι δεν τελεί υπό πτώχευση, εκκαθάριση ή 
αναγκαστική διαχείριση, ούτε έχει κατατεθεί αίτηση για 
τα ανωτέρω. Επιπλέον πιστοποιητικό μη λύσεως από το 
οποίο θα εμφαίνονται οι σχετικές τροποποιήσεις της 
νομικής μορφής. Άπαντα τα ανωτέρω πιστοποιητικά 
πρέπει να έχουν εκδοθεί το πολύ εντός του τελευταίου 
εξαμήνου προ της διενέργειας του διαγωνισμού. Τα 
φυσικά πρόσωπα πρέπει να προσκομίσουν, τα ανωτέ¬ 
ρω πιστοποιητικά πλην των πιστοποιητικών περί εκκα¬ 
θάρισης, αίτησης για εκκαθάριση και μη λύσεως, ήτοι 
να προσκομίσουν πιστοποιητικά αρμόδιας δικαστικής 

ή διοικητικής αρχής, ότι δεν τελούν υπό πτώχευση ή 
αναγκαστική διαχείριση, ούτε έχει κατατεθεί αίτηση 
για τα ανωτέρω. 

Οι διαγωνιζόμενοι, εφόσον είναι: 

1. Φυσικά πρόσωπα παρίστανται αυτοπροσώπως. 

2. Προσωπικές εταιρείες, εταιρείες περιορισμένης 
ευθύνης (Ε.Π.Ε), Ομόρρυθμες η Ετερόρρυθμες εταιρεί¬ 
ες (Ο.Ε.) και (Ε.Ε),εκπροσωπούνται από τον διαχειριστή 
τους αυτοπροσώπως η από άλλο νόμιμα εξουσιοδοτη¬ 
μένο πρόσωπο, ενώ Ανώνυμες Εταιρείες (Α.Ε.) εκπροσω¬ 
πούνται από μέλος του διοικητικού συμβουλίου η από 
άλλο νόμιμα εξουσιοδοτημένο πρόσωπο. 

Ειδικότερα, επί ποινή αποκλεισμού, η εκπροσώπηση 
γίνεται ως ακολούθως: 

α) Οι Α.Ε., εκπροσωπούνται στο διαγωνισμό από μέλος 
του διοικητικού τους συμβουλίου (προσκομίζοντας επι¬ 
κυρωμένο αντίγραφο του καταστατικού με πρόσφατο 
πιστοποιητικό τροποποιήσεων, καθώς και το φύλλο της 
Εφημερίδας της Κυβερνήσεως, από όπου θα προκύπτει 
η σύνθεση του διοικητικού συμβουλίου) ή από άλλο νό¬ 
μιμα εξουσιοδοτημένο πρόσωπο (προσκομίζοντας επι¬ 
κυρωμένο αντίγραφο του καταστατικού με πρόσφατο 
πιστοποιητικό τροποποιήσεων, καθώς και το φύλλο της 
Εφημερίδας της Κυβερνήσεως από όπου θα προκύπτει 
ο έχων την εξουσία εκπροσώπησης και η δυνατότητα 
αυτού να εξουσιοδοτήσει τρίτο πρόσωπο για εκπροσώ¬ 
πηση της εταιρείας στον διαγωνισμό). Εφόσον υπάρχει, 
σύμφωνα με το καταστατικό, η σχετική δυνατότητα εκ¬ 
προσώπησης της εταιρείας από τρίτο πρόσωπο, πρέπει 
να προσκομίζεται, επιπλέον, είτε σχετική εξουσιοδοτική 
πράξη του Δ.Σ., της εταιρείας (αν η εκπροσώπηση ανήκει 
συλλογικά στο Δ.Σ.), υπογεγραμμένη από τον Πρόεδρο 
του Δ.Σ., και με την σφραγίδα της εταιρείας, είτε, σε 
περίπτωση που η εκπροσώπηση ανήκει κατά το κα¬ 
ταστατικό σε συγκεκριμένο πρόσωπο, εξουσιοδότηση 
από τον έχοντα την εξουσία εκπροσωπήσεως προς τον 
τρίτο, με βεβαίωση του γνησίου της υπογραφής από 
αρμόδια αρχή, ως και ταυτότητα του φυσικού προσώπου 
που παρίσταται ως εκπρόσωπος της εταιρείας. 

β) Οι Ε.Π.Ε., οι Ο.Ε., και Ε.Ε., εκπροσωπούνται από το 
Διαχειριστή τους (προσκομίζοντας επικυρωμένο αντί¬ 
γραφο του καταστατικού με πρόσφατο πιστοποιητικό 
τροποποιήσεων, καθώς και το φύλλο της Εφημερίδας 
της Κυβερνήσεως, από όπου θα προκύπτει ο έχων την 
εξουσία εκπροσώπησης) ή άλλο νόμιμα εξουσιοδοτημέ¬ 
νο πρόσωπο (προσκομίζοντας επικυρωμένο αντίγραφο 
του καταστατικού με πρόσφατο πιστοποιητικό τροπο¬ 
ποιήσεων, καθώς και το φύλλο της Εφημερίδας της Κυ¬ 
βερνήσεως, από όπου θα προκύπτει ο έχων την εξουσία 
εκπροσώπησης και η δυνατότητα αυτού να εξουσιοδο¬ 
τήσει τρίτο πρόσωπο για εκπροσώπηση της εταιρείας 
στο διαγωνισμό. Μόνον οι Ε.Π.Ε., υποχρεούνται να προ¬ 
σκομίσουν το Φ.Ε.Κ.). Εφόσον υπάρχει, σύμφωνα με το 
καταστατικό, η σχετική δυνατότητα εκπροσώπησης της 
εταιρείας από τρίτο πρόσωπο πλην του διαχειριστή, 
πρέπει να προσκομίζεται, επιπλέον, εξουσιοδότηση από 
τον έχοντα την εξουσία εκπροσώπησης, προς τον τρίτο, 
με βεβαίωση του γνήσιου της υπογραφής από αρμόδια 
διοικητική αρχή, ως και ταυτότητα του φυσικού προ¬ 
σώπου που παρίσταται ως εκπρόσωπος της εταιρείας. 

γ) Τα φυσικά πρόσωπα, αυτοπροσώπως, προσκομίζο¬ 
ντας ταυτότητα, ή εξουσιοδοτώντας νόμιμα άλλο φυσι¬ 
κό πρόσωπο, το οποίο προσκομίζει την ταυτότητά του. 


• Η παρούσα μελέτη αφορά τόσο την αντικατάσταση 
όσο και την επισκευή ηλεκτρομηχανολογικών εγκατα¬ 
στάσεων σε χώρους ευθύνης του ΟΠΑΝΔΑ. Αναλυτι¬ 
κά προβλέπονται οι εξής εργασίες: α) Κολυμβητήριο 
Γουδή- αντικατάσταση φίλτρου διήθησης, αντλητικού 
συγκροτήματος, καυστήρα, παροχής διάταξης λέβητα 
και διερεύνηση βλάβης μικρής πισίνας, β) Κολυμβητήριο 
Κολοκυνθούς - επισκευή τριών αντλιών ανακυκλοφορίας 
και αντικατάσταση τμήματος σωλήνωσης ανακυκλοφο¬ 
ρίας, γ) Κολυμβητήριο Γκράβας - επισκευή αντλητικού 
συγκροτήματος, επισκευή αντλίας ανακυκλοφορίας, 
αντικατάσταση ηλεκτροκινητήρα αντλητικού συγκρο¬ 
τήματος. 

• Η προθεσμία εκτέλεσης της εργασίας ορίζεται από 
την επομένη της υπογραφής της σύμβασης και για 90 
ημερολογιακές ημέρες 

• Οι προσφορές ισχύουν και δεσμεύουν τους συμ- 
μετέχοντες για 60 ημέρες από την ημερομηνία δημο- 
πράτησης.. 

• Αντιπροσφορές δεν γίνονται δεκτές και αν υποβλη¬ 
θούν απορρίπτονται. 

• Ο προϋπολογισμός της δαπάνης ανέρχεται στο 
ποσό των 55.633,00 €, συμπεριλαμβανομένου Φ.Π.Α. 
23% που θα επιβαρύνουν τον κωδικό Κ.Α 6261.001 του 
προϋπολογισμού του ΟΠΑΝΔΑ του τρέχοντος οικονομι¬ 
κού έτους ή του αντίστοιχου του επόμενου οικονομικού 
έτους. Πληροφορίες για τον διαγωνισμό παρέχονται 
μέχρι και την προηγούμενη της ημέρας του διαγωνισμού 
από τη Διεύθυνση Τεχνικών Υπηρεσιών του ΟΠΑΝΔΑ 
Ακαδημίας 50 (τηλ. 210 5284890) κατά τις εργάσιμες 
ημέρες και ώρες. 

• Όσοι επιθυμούν να λάβουν μέρος στο διαγωνισμό θα 
πρέπει να υποβάλουν προσφορές είτε με αυτοπρόσωπη 
ή δια πληρεξουσίου κατάθεση ενώπιον της Εκτελεστι¬ 
κής Επιτροπής κατά την ημέρα και ώρα διενέργειας του 
διαγωνισμού (Ακαδημίας 50). 

• Τα έξοδα δημοσίευσης θα βαρύνουν τον Ανάδοχο 

Αθήνα, 8 Ιανουάριου 2013 

Η Πρόεδρος του Δ.Σ. 

ΕΛΛΗ Γ. ΠΑΠΑΧΕΛΑ 
-♦- 

( 8 ) 

ΝΟΜΟΣ ΗΡΑΚΛΕΙΟΥ 
ΔΗΜΟΣ ΧΕΡΣΟΝΗΣΟΥ 

Αριθμ. 427 

Ο Δήμος Χερσονήσου Νομού Ηρακλείου, διακηρύσσει 
ότι: 

Εκτίθεται σε Ανοιχτό μειοδοτικό διαγωνισμό, σύμφωνα 
με τον ΕΚΠΟΤΑ (Υπουργ. απόφαση 11389/23-3-1993), η 
«σίτιση μαθητών Καλλιτεχνικού και Μουσικού Σχολείου 
Γ ουρνών». 

Ο ενδεικτικός προϋπολογισμός της παραπάνω προμή¬ 
θειας ανέρχεται στα 187.305,00 € μαζί με το ΦΠΑ 23%, 
και θα καλυφθεί από Κεντρικούς Αυτοτελείς Πόρους. 

Ο διαγωνισμός θα γίνει την 28η του μήνα Ιανουάριου 
του έτους 2013, ημέρα Δευτέρα και από ώρα 10.00 (έναρ¬ 
ξη) μέχρι 10.30 (λήξη παράδοσης των προσφορών) στα 
γραφεία του Δήμου Χερσονήσου, στις Γούρνες (πρώην 
Αμερικανική βάση), ενώπιον της αρμόδιας Επιτροπής 
ΕΚΠΟΤΑ. 

Ταχυδρομικές προσφορές γίνονται δεκτές αλλά θα πρέ¬ 
πει να έχουν φτάσει στην υπηρεσία του Δήμου με ευθύνη 
του προσφέροντος από την προηγούμενη εργάσιμη ημέρα. 

Δικαίωμα συμμετοχής στον διαγωνισμό: 

Στο διαγωνισμό γίνονται δεκτοί αναγνωρισμένοι επαγ- 
γελματίες των υπό προμήθεια ειδών, με την έννοια της 
απόδειξης εγγραφής τους σε επαγγελματικό ή εμπορικό 
μητρώο κατά τους όρους που καθορίζονται από τους νό¬ 
μους της χώρας που είναι εγγεγραμμένοι. Τ ο παραπάνω 
αποδεικτικό για την Ελλάδα παρέχεται από το εμπορικό 
επιμελητήριο και για τις άλλες χώρες - μέλη της ΕΕ από 
τα αντίστοιχα Επιμελητήρια του άρθρου 7 παρ. 1 ήτοι: 

• Φυσικά και νομικά πρόσωπα 

• Συνεταιρισμοί 

• Ενώσεις προμηθευτών που υποβάλλουν κοινή προ¬ 
σφορά, οι οποίοι διαθέτουν άδεια λειτουργίας βιοτεχνί¬ 
ας παρασκευής και διανομής ετοίμου φαγητού. 

Η εγγύηση συμμετοχής ορίζεται σε ποσοστό 5% επί 
της συνολικής προϋπολογισθείσης από την υπηρεσία 
δαπάνης και είναι 9.366,00 € και θα κατατίθεται υπό 
μορφή γραμματίου του Ταμείου Παρακαταθηκών και 
Δανείων ή του ΤΣΜΕΔΕ, ή υπό μορφή εγγυητικής επι¬ 
στολής αναγνωρισμένης τράπεζας. 

Οι ενδιαφερόμενοι μπορούν να λάβουν αντίγραφο της 
αναλυτικής διακηρύξεως (όροι διαγωνισμού) από την 
ιστοσελίδα του Δήμου, μετά από την δημοσίευση της 
προκήρυξης του διαγωνισμού. Πληροφορίες αρμόδιος 
υπάλληλος Κουρμουλάκης Δημήτριος. 

Γούρνες, 9 Ιανουάριου 2013 

Ο Αντιδήμαρχος 
ΕΜΜΑΝΟΥΗΛ ΔΙΑΜΑΝΤΑΚΗΣ 

-♦- 

(9) 

ΝΟΜΟΣ ΔΡΑΜΑΣ 
ΔΗΜΟΣ ΔΟΞΑΤΟΥ 


Αριθμ. 348 

Ο Δήμος Δοξάτου 

1. Ο Δήμος Δοξάτου, διακηρύσσει ότι δημοπρατείται σε 
ανοιχτό μειοδοτικό διαγωνισμό με σφραγισμένες προ¬ 
σφορές με το σύστημα της προσφοράς επί μέρους πο¬ 
σοστών έκπτωσης κατά ομάδες τιμών, σε συμπληρωμένο 
τιμολόγιο ομαδοποιημένων τιμών της Υπηρεσίας του άρ¬ 
θρου 6 του Ν. 3669/08 το έργο: «Κατασκευή πολυδύναμου 
Περιφερειακού Ιατρείου στο Δοξάτο» προϋπολογισμού 
528.455,28 € + 121.544,72 € (Φ.Π.Α. 23%) =650.000,00 € 

Το έργο συντίθεται από την κατηγορία εργασιών 
ΟΙΚΟΔΟΜΙΚΩΝ με προϋπολογισμό 368.708,85 € (70%) 
και ΗΜ με προϋπολογισμό 159.352,49 € (30 %) (δαπάνη 
εργασιών, ΓΕ&ΟΕ και απρόβλεπτα) 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
υποχρεώσεων κ.λπ.) από το Δημοτικό κατάστημα Αγίου 
Αθανασίου μέχρι και τις 24-01-2013 ημέρα Πέμπτη. Πλη¬ 
ροφορίες: Γ. Καραγαϊτάνη, τηλ: 2521072515, τις εργάσι¬ 
μες ημέρες και ώρες. 

Η διακήρυξη του έργου έχει συνταχθεί κατά το εγκε¬ 
κριμένο από τον Υπουργό ΠΕΧΩΔΕ υπόδειγμα τύπου Β'. 

3. Ο διαγωνισμός θα διεξαχθεί στις 29-01-2013 ημέρα 
Τρίτη και ώρα 10.00 π.μ. (λήξη παράδοσης προσφο¬ 
ρών) στα γραφεία του Δημοτικού Καταστήματος Αγ. 
Αθανασίου του Δήμου Δοξάτου, ενώπιον της αρμόδιας 
επιτροπής για το έργο και το σύστημα της προσφοράς 


επί μέρους ποσοστών έκπτωσης κατά ομάδες τιμών, σε 
συμπληρωμένο τιμολόγιο ομαδοποιημένων τιμών της 
Υπηρεσίας του άρθρου 6 του Ν. 3669/08. 

4. Στον διαγωνισμό γίνονται δεκτοί: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν: 

• Εντός Νομού στην 1η, 2η και 3η τάξη για έργα κατη¬ 
γορίας ΟΙΚΟΔΟΜΙΚΩΝ 1 11 , και Α2,1η και 2η τάξη για έργα 
κατηγορίας Η/Μ. 

• Εκτός Νομού στην 1η και 2η τάξη για έργα κατη¬ 
γορίας ΟΙΚΟΔΟΜΙΚΩΝ, και Α2 και 1η τάξη για έργα 
κατηγορίας Η/Μ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) ή 
από κράτη που έχουν υπογράψει την συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανισμού 
Εμπορίου (Π.Ο.Ε.), στα οποία τηρούνται επίσημοι κατάλο¬ 
γοι αναγνωρισμένων εργοληπτών, εφόσον είναι εγγεγραμ¬ 
μένες σε αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

δ. Κοινοπραξίες Εργοληπτικών Επιχειρήσεων των πα¬ 
ραπάνω περιπτώσεων α', β' και γ' σε οποιονδήποτε συν¬ 
δυασμό μεταξύ τους, υπό τους όρους της παραγράφου 
7 του άρθρου 16 του Ν. 3669/08 (αναβάθμιση ορίου λόγω 
κοινοπραξίας) και υπό τον όρο ότι κάθε Εργοληπτική Επι¬ 
χείρηση θα συμμετέχει στο κοινοπρακτικό σχήμα με πο¬ 
σοστό όχι μικρότερο του 25% της καλούμενης κατηγορίας. 

ε. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

στ. Κοινοπραξίες εργοληπτικών επιχειρήσεων εγγεγραμ¬ 
μένων στην τάξη Α2 του Μ.Ε.Ε.Π. για έργα κατηγορίας ΟΙΚΟ¬ 
ΔΟΜΙΚΩΝ, με τις προϋποθέσεις της παρ. 10 του άρθρου 16 
του Ν. 3669/08 (ΚΔΕ) (αναβάθμιση ορίου λόγω κοινοπραξίας). 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για 
τη συμμετοχή εργοληπτικών επιχειρήσεων σε διαγωνι¬ 
σμούς για την κατασκευή Δημοσίων Έργων. 

5. Για τη συμμετοχή στο διαγωνισμό απαιτείται η κατά¬ 
θεση εγγυητικής συμμετοχής ύψους 10.565,00 € και ισχύ 
τουλάχιστον μέχρι και τις 29/08/2013. Ο χρόνος ισχύος 
των προσφορών είναι 6 μήνες από την ημερομηνία υπο¬ 
βολής των προσφορών. Ανώτερο όριο προσφερόμενης 

1 Εφόσον συντρέχει περίπτωση λόγω του προϋπολογισμού της σύμβα¬ 
σης, πρέπει να προβλέπεται και η δυνατότητα συμμετοχής επιχειρήσεων 

γραμμένων στα Νομαρχιακά Μητρώα (βλέπεται άρθρα 105 και 106 του 
ν.3669/08). Στην περίπτωση αυτή να τίθεται η αντίστοιχη πρόβλεψη. 

έκπτωσης πάνω από το οποίο απαιτούνται πρόσθετες 
εγγυήσεις σύμφωνα με τα οριζόμενα στην παράγραφο 2 
του άρθρου 4 του Ν. 3263/2004, ορίζεται το ποσοστό 12%. 

6. Το έργο χρηματοδοτείται στο πλαίσιο του Επιχει¬ 
ρησιακού Προγράμματος Μακεδονίας Θράκης 2007- 
2013 και συγχρηματοδοτείται από το Ευρωπαϊκό Ταμείο 
Περιφερειακής Ανάπτυξης (Ε.Τ.Π.Α) και υπόκειται στις 
κρατήσεις που προβλέπονται για τα έργα αυτά. Προ¬ 
καταβολή δε θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Δοξάτου. 

Αγιος Αθανάσιος, 9 Ιανουάριου 2013 
Ο Δήμαρχος 

ΑΝΑΣΤΑΣΙΟΣ ΧΑΤΖΗΛΑΖΑΡΟΥ 

-♦- 

( 10 ) 

ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ 
ΠΑΝΕΠΙΣΤΗΜΙΟ ΑΘΗΝΩΝ 

Αριθμ. Διακήρυξης 64/2013 

Το Εθνικό και Καποδιστριακό Πανεπιστήμιο Αθηνών, 
προκηρύσσει: 

1. Δημόσιο ανοικτό διαγωνισμό με διαδικασία διαπραγ¬ 
μάτευσης σύμφωνα με το άρ. 22 του π.δ. 118/2007, για 
την επιλογή αναδόχου/ων του έργου 

- «Εκπαίδευση των παιδιών Ρομά στις Περιφέρειες 
Στερεός Ελλάδας, Αττικής και Νοτίου Αιγαίου» ΜΙ3 
304274 και με κριτήριο κατακύρωσης την χαμηλότερη 
τιμή, όπως αναλυτικά περιγράφεται στο Κεφάλαιο Δ' της 
παρούσας διακήρυξης, συνολικού προϋπολογισμού δα¬ 
πάνης εκατόν είκοσι τριών οκτακόσιων ενενήντα τριών 
χιλιάδων και ογδόντα λεπτών (123.893,80 €) πλέον ΦΠΑ 
13% ή εκατόν σαράντα χιλιάδων ευρώ (140.000,00 €) 
συμπεριλαμβανομένου του ΦΠΑ. 

Η πράξη συγχρηματοδοτείται από την ΕυρωπάίκήΈνω- 
ση (Ευρωπαϊκό Κοινωνικό Ταμείο) και εθνικούς πόρους και 
υλοποιείται στο πλαίσιο του Επιχειρησιακού Προγράμ¬ 
ματος «Εκπαίδευση και Δια Βίου Μάθηση», του Αξονα 
Προτεραιότητας 2 «Αναβάθμιση της ποιότητας της εκ¬ 
παίδευσης και προώθηση της κοινωνικής ενσωμάτωσης 
στις 3 περιφέρειες Σταδιακής Εξόδου», που εντάσσονται 
στην Κατηγορία πράξεων «Διαπολιτισμική εκπαίδευση». 

2. Αριθμός ονοματολογίας: 60172000. 

3. Διάρκεια του έργου: Από την ημερομηνία υπογρα¬ 
φής της σχετικής σύμβασης μέχρι τις 31η Δεκεμβρίου 
2013. Σε περίπτωση παράτασης τουΈργου ενδέχεται να 
υπάρξει παράταση και στην σύμβαση με τον Ανάδοχο 
χωρίς αύξηση προϋπολογισμού. 

4. Αναθέτουσα αρχή: ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ - ΕΙΔΙΚΟΣ ΛΟΓΑΡΙΑΣΜΟΣ 
ΚΟΝΔΥΛΙΩΝ ΕΡΕΥΝΑΣ (ΕΚΠΑ/ΕΛΚΕ), Χρ. Λαδά 6,10561 
Αθήνα, θ-ηηαίΙ: Γ0@θΙΚθ.ϋ03.9Γ. 

5. Περιεχόμενο του έργου: 

• Μετακίνηση μαθητών Ρομά προσχολικής και πρωτο¬ 
βάθμιας εκπαίδευσης από και προς τις σχολικές μονάδες 
τουΈργου «Εκπαίδευση των παιδιών Ρομά στις Περιφέ¬ 
ρειες Στερεός Ελλάδας, Αττικής και Νοτίου Αιγαίου»-ΑΠ 2 
(περιφέρεια Αττικής ΜΙ3 304274) και με κριτήριο κατακύ¬ 
ρωσης την χαμηλότερη τιμή ανά Τμήμα, συνολικού προ¬ 
ϋπολογισμού δαπάνης εκατόν είκοσι τριών οκτακόσιων 
ενενήντα τριών χιλιάδων και ογδόντα λεπτών (123.893,80 
€) πλέον ΦΠΑ 13% ή εκατόν σαράντα χιλιάδων ευρώ 
(140.000,00 €) συμπεριλαμβανομένου του ΦΠΑ. 


Ειδικότερα: 

- Τμήμα Α (Μέγαρα) 88,000,00 ευρώ συμπεριλαμβανο¬ 
μένου ΦΠΑ ή 77.876,11 πλέον ΦΠΑ -Τμήμα Β (Χαλάνδρι) 
25.000,00 ευρώ συμπεριλαμβανομένου ΦΠΑ ή 22.123,89 
πλέον ΦΠΑ -Τμήμα Γ (Ασπρόπυργος) 27.000,00 ευρώ ή 
23.893,80 πλέον ΦΠΑ. 

Προσφορά υποβάλλεται για ένα ή περισσότερα τμή¬ 
ματα. 

6. Σύμβαση: Η σύμβαση που θα υπογράφει με τον 
ανάδοχο αφορά σε ένα ή περισσότερα τμήματα των 
παραπάνω υπηρεσιών. 

7. Τόπος, χρόνος και τρόπος υποβολής των προσφο¬ 
ρών 

(α) Η προθεσμία υποβολής των προσφορών εκπνέει 
την 28/01/2013, ημέρα Δευτέρα και ώρα 13.30. Οι προ¬ 
σφορές αποστέλλονται ή προσκομίζονται σφραγισμένες 
στο ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗ¬ 
ΝΩΝ ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ, και 
πρωτοκολλούνται στο πρωτόκολλο της Υπηρεσίας, Χρ. 
Λαδά 6 10561 Αθήνα. 

(β) Στην περίπτωση αποστολής / υποβολής (με οποιον- 
δήποτε τρόπο) της προσφοράς, αυτή πρέπει να περι- 
έλθει και να παραληφθεί, με απόδειξη, από το αρμόδιο 
πρόσωπο μέχρι την ημέρα και ώρα της διενέργειας του 
διαγωνισμού που αναφέρεται στην παράγραφο Α. Προ¬ 
σφορά που ταχυδρομήθηκε έγκαιρα αλλά δεν έφθασε 
στην υπηρεσία έγκαιρα, δεν θα ληφθεί υπόψη. 

(γ) Οι προσφορές υποβάλλονται στην ελληνική γλώσ¬ 
σα με τη διαδικασία που ορίζει το άρθρο 12. 

(δ) Τα δικαστικά έγγραφα και πιστοποιητικά που κα¬ 
τατίθενται πρέπει να είναι πρωτότυπα ή νομίμως επι¬ 
κυρωμένα. 

8. Γλώσσα: Ελληνική. 

9. Αποσφράγιση των προσφορών. 

Α) Η αποσφράγιση των προσφορών θα γίνει δημοσία 
κατά την 29/01/2013 ημέρα Τρίτη και ώρα 12.00 στον 
Ειδικό Λογαριασμό ΚονδυλίωνΈρευνας (Χρήστου Λαδά 
6,10561 Αθήνα). 

Β) Εφόσον οι υποψήφιοι συμμετέχουν στο διαγωνισμό 
με εκπρόσωπο τους, υποβάλλουν μαζί με την προσφορά 
και παραστατικό εκπροσώπησης. 

10. Δικαίωμα συμμετοχής 

Δικαίωμα συμμετοχής στο διαγωνισμό έχουν, όπως 
παρουσιάζονται αναλυτικά στο Αρθρο 1.5 του αναλυτι¬ 
κού τεύχους της διακήρυξης: 

Α) Κάθε φυσικό ή νομικό πρόσωπο της ημεδαπής ή 
της αλλοδαπής και συνεταιρισμοί, που ασχολούνται με 
την παροχή σχετικών υπηρεσιών. 

Β) Ενώσεις των πιο πάνω φυσικών ή/και νομικών προ¬ 
σώπων εφόσον καθένας από τους συμμετέχοντες στην 
ένωση πληροί την ανωτέρω προϋπόθεση (α) και υπο¬ 
βάλλουν κοινή προσφορά, σύμφωνα με τους όρους που 
καθορίζονται στο Αρθρο Ι.6.Ε. της διακήρυξης. 

Γ) όσοι πληρούν τους όρους και τις προϋποθέσεις που 
καθορίζονται στο Αρθρο 1.6 του αναλυτικού τεύχους 
της διακήρυξης. 

11. Εναλλακτικές προσφορές 

Εναλλακτικές προσφορές δεν γίνονται δεκτές. 

12. Ισχύς προσφορών 

Οι προσφορές ισχύουν και δεσμεύουν τους υποψηφί¬ 
ους για έξι (6) μήνες, προθεσμία που αρχίζει από την 
επόμενη της διενέργειας του διαγωνισμού. 

13. Παραλαβή των εγγράφων στοιχείων του διαγω¬ 
νισμού 

Το πλήρες κείμενο της διακήρυξης καθώς και τυχόν 
διευκρινίσεις ή τροποποιήσεις που θα προκύψουν δια¬ 
τίθενται: 

Α) σε ηλεκτρονική μορφή μέσω του Διαδικτύου στη 
διεύθυνση ΜΙρ://νν\Λ/νν.θΙΙ<8.υο3.9Γ και στο ήΙΙρ://\ΛΛΛ/νν.θάυΙΙΙ. 
9Γ· 

Β) σε έντυπη μορφή και δωρεάν έως την 28η/01/2013 
από τον Ειδικό Λογαριασμό Κονδυλίων Ερευνας/ΕΚΠΑ 
Χρ. Λαδά 6,10561 Αθήνα, όλες τις εργάσιμες ημέρες και 
ώρες 08.00 - 16.00. 

Σε περίπτωση που ζητηθούν από τους ενδιαφερο¬ 
μένους συμπληρωματικές πληροφορίες ή διευκρινί¬ 
σεις σχετικά με τα έγγραφα του διαγωνισμού μέχρι 
και οκτώ (8) ημέρες προ της εκπνοής της προθεσμίας 
άσκησης της ένστασης κατά της διακήρυξης του δια¬ 
γωνισμού όπως περιγράφεται αναλυτικά στο άρθρο 15 
του Π.Δ. 118/2007, αυτές παρέχονται το αργότερο τρεις 
(3) ημέρες προ της εκπνοής της ως άνω προθεσμίας. Σε 
κάθε άλλη περίπτωση που ζητούνται από τους ενδια¬ 
φερομένους οι ως άνω συμπληρωματικές πληροφορίες 
αυτές δίνονται το αργότερο έξι (6) ημέρες πριν από 
την ημερομηνία υποβολής των προσφορών, χωρίς ο 
προσφέρων να έχει το δικαίωμα να ασκήσει την προα- 
ναφερθείσα ένσταση. 

Θα αποσταλεί έγγραφη απάντηση σε όλες τις διευ¬ 
κρινίσεις που θα ζητηθούν και σε όλους τους υποψηφί¬ 
ους εντός του προαναφερθέντος διαστήματος, εφόσον 
έχουν παρασχεθεί έγκυρα στοιχεία επικοινωνίας (Εαχ, 
θ-πιαίΙ), και οι απαντήσεις-διευκρινίσεις θα αναρτώνται 
στο είΐθ του ΕΛΚΕ. Οι αιτήσεις παροχής συμπληρω¬ 
ματικών πληροφοριών ή διευκρινίσεων θα πρέπει να 
απευθύνονται γραπτώς στην ακόλουθη διεύθυνση: Ει¬ 
δικό Λογαριασμό Κονδυλίων'Ερευνας, Χρ. Λαδά 6,10561 
Αθήνα, θ-πιαίΙ: Γθ@ΘΐΚθ.υο3.9Γ. 

14. Εγγύηση συμμετοχής: 

Για τη συμμετοχή στον διαγωνισμό, κάθε προσφορά 
πρέπει να συνοδεύεται απαραίτητα και επί ποινή απο¬ 
κλεισμού, από εγγυητική επιστολή συμμετοχής, σύμφω¬ 
νης με το συνημμένο στην παρούσα Υπόδειγμα 2, ύψους 
5% επί της προϋπολογισθείσας δαπάνης ανά Τμήμα, 
συμπεριλαμβανομένου του ΦΠΑ. 

Συγκεκριμένα: 

Τμήμα Α (Μέγαρα): 4.400 ευρώ εγγυητική επιστολή 
συμμετοχής. 

Τμήμα Β (Χαλάνδρι): 1.250 ευρώ εγγυητική επιστολή 
συμμετοχής. 

Τμήμα Γ (Ασπρόπυρνος): 1.350 εγγυητική επιστολή 
συμμετοχής. 

Εάν υποψήφιος υποβάλει προσφορά για περισσότερα 
του ενός Τμήματα, καταθέτει για κάθε Τμήμα ξεχωριστή 
εγγυητική επιστολή συμμετοχής. 

15. Περίληψη της διακήρυξης: Περίληψη της προκήρυ¬ 
ξης δημοσιεύθηκε στο τεύχος Διακηρύξεων Συμβάσεων 
του Φύλλου της Εφημερίδας της Κυβερνήσεως και τον 
ελληνικό τύπο την 11/01/2013. 

Ο Πρύτανης 

ΘΕΟΔΟΣΙΟΣ ΠΕΛΕΓΡΙΝΗΣ 


( 11 ) 

ΔΗΜΟΤΙΚΗΣ ΕΠΙΧΕΙΡΗΣΗΣ 

ΥΔΡΕΥΣΗΣ ΑΠΟΧΕΤΕΥΣΗΣ 
ΜΕΙΖΟΝΟΣ ΠΕΡΙΟΧΗΣ ΒΟΛΟΥ ΔΕΥΑΜΒ 

Αριθμ. 284 

Η Δημοτική Επιχείρηση Ύδρευσης Αποχέτευσης 
Μείζονος Περιοχής Βόλου (ΔΕΥΑΜΒ), προκηρύσσει τη 
διενέργεια Πρόχειρου Μειοδοτικού Διαγωνισμού με 
σφραγισμένες προσφορές για την «Προμήθεια 10.ΟΟΟΚρ 
Αντικαθαλωτικού για τις ανάγκες των μονάδων αντί¬ 
στροφης όσμωσης προϋπολογισμού 60.000,00€ (πλέον 
ΦΠΑ) για 2 έτη». 

Ο Διαγωνισμός θα γίνει την Τετάρτη 30/01/2013 και 
ώρα 10:00 π.μ. (λήξη υποβολής προσφορών) στα γραφεία 
της ΔΕΥΑΜΒ, στην οδό Κωνσταντά αρ. 141, ενώπιον 
αρμόδιας Επιτροπής. 

Η εγγύηση συμμετοχής στο διαγωνισμό, θα είναι 2% 
επί του προϋπολογισμού, κατατεθειμένη με Εγγυητική 
Επιστολή Τραπέζης ή Γραμματίου Παρακαταθήκης του 
Ταμείου Παρακαταθηκών και Δανείων. 

Γ ια περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στα γραφεία της ΔΕΥΑΜΒ, οδός Κωνσταντά 
141 στα τηλέφωνα 

24210 75152-150, Τμήμα Προμηθειών. 

Οι δαπάνες δημοσίευσης της παρούσης θα βαρύνουν 
τον ανάδοχο. 

Βόλος, 9 Ιανουάριου 2013 

Ο Πρόεδρος 
ΠΑΝΟΣ ΣΚΟΤΙΝΙΩΤΗΣ 

-♦- 

( 12 ) 

ΔΗΜΟΤΙΚΗΣ ΕΠΙΧΕΙΡΗΣΗΣ 

ΥΔΡΕΥΣΗΣ ΑΠΟΧΕΤΕΥΣΗΣ 
ΜΕΙΖΟΝΟΣ ΠΕΡΙΟΧΗΣ ΒΟΛΟΥ ΔΕΥΑΜΒ \ 

Αριθμ. 286 

Η Δημοτική ΕπιχείρησηΎδρευσης Αποχέτευσης Μεί¬ 
ζονος Περιοχής Βόλου (Δ.Ε.Υ.Α.Μ.Β.) διακηρύσσει Δημό¬ 
σιο Ανοικτό Διαγωνισμό με σφραγισμένες προσφορές 
για την «Προμήθεια υγρών καυσίμων της ΔΕΥΑΜΒ για 
1 έτος (πετρελαίου κίνησης-θέρμανσης, βενζίνης ευροΓ 
και βενζίνης αμόλυβδης),» προϋπολογισμού 118.000,00 € 
πλέον Φ.Π.Α. 

Ο Διαγωνισμός θα γίνει την Τρίτη 29/01/2013 και ώρα 
10:00 π.μ (λήξη υποβολής προσφορών) στα γραφεία 
της ΔΕΥΑΜΒ, στην οδό Κωνσταντά αρ. 141, ενώπιον 
αρμόδιας Επιτροπής. 

Η εγγύηση συμμετοχής στο διαγωνισμό, θα είναι 2% 
επί του προϋπολογισμού. Για περισσότερες πληροφο¬ 
ρίες, οι ενδιαφερόμενοι μπορούν να απευθύνονται κατά 
τις εργάσιμες ημέρες και ώρες στα γραφεία της ΔΕΥ- 
ΑΜΒ, οδός Κωνσταντά 141 στο τηλέφωνο 24210 75152 
και 24210 75150 στο Τμήμα Προμηθειών. 

Οι δαπάνες δημοσίευσης της παρούσης βαρύνουν τον 
ανάδοχο. 

Βόλος, 9 Ιανουάριου 2013 

Ο Πρόεδρος 
ΠΑΝΟΣ ΣΚΟΤΙΝΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













